המזמור מכיל שמונה עשר פסוקים ובפתיחתו כותב המשורר על אירוע מחיי דוד "בִּשְׁלֹחַ שָׁאוּל וַיִּשְׁמְרוּ אֶת הַבַּיִת לַהֲמִיתוֹ". מספר כיצד אנשי שאול ממתינים לדוד כל הלילה ליד ביתו כדי להמיתו בבוקר. דוד ניצל בזכות אשתו, מיכל בת שאול, שעוזרת לו להמלט בעד החלון באישון לילה.
ב'-י'.
בחלקו הראשון של המזמור המשורר מספר על הצורך בהצלה דחופה:"הַצִּילֵנִי מֵאֹיְבַי אֱלֹהָי מִמִּתְקוֹמְמַי תְּשַׂגְּבֵנִי הַצִּילֵנִי מִפֹּעֲלֵי אָוֶן וּמֵאַנְשֵׁי דָמִים הוֹשִׁיעֵנִי". הוא מבקש שאלוהיו יתעורר ויראה את המצוקה שבה הוא שרוי ויעשה משהו "עוּרָה לִקְרָאתִי וּרְאֵה... הָקִיצָה".
י"א-ט"ז.
בחלקו השני של המזמור המשורר כועס ופגוע והוא מבקש את נקמת האל באויביו:"אַל תַּהַרְגֵם" בשלב ראשון, אלא תשפיל אותם וטלטל אותם טלטלה נאמנה "הֲנִיעֵמוֹ בְחֵילְךָ וְהוֹרִידֵמוֹ". ובסוף, "כַּלֵּה בְחֵמָה כַּלֵּה וְאֵינֵמוֹ". או שפשוט תגרום להם לעליבות תמידית "יֶהֱמוּ כַכָּלֶב וִיסוֹבְבוּ עִיר" וילכו לישון רעבים.
י"ז-י"ח.
בסיום המזמור המשורר מודה לאלוהיו:"וַאֲנִי אָשִׁיר עֻזֶּךָ וַאֲרַנֵּן לַבֹּקֶר חַסְדֶּךָ כִּי הָיִיתָ מִשְׂגָּב לִי וּמָנוֹס בְּיוֹם צַר לִי".
חוץ לזמנו
חוץ למקומו
אלי שרלוק
אָלִי שרלוק (באנגלית: Allie Sherlock; נולדה ב-7 באפריל 2005) היא זמרת-יוצרת, גיטריסטית, זמרת רחוב ואושיית רשת אירית, שהחלה את דרכה האמנותית בגיל 11, במופעי יחידה ברחוב גרפטון שבדבלין. היא התפרסמה ביוני 2017 בזכות סרטון יוטיוב שבו ביצעה גרסת כיסוי לשיר "Supermarket flowers" של אד שירן. הסרטון הפך לוויראלי בפייסבוק, עת צבר חצי מיליון צפיות עם פרסומו, ובשבעת החודשים הבאים צבר הסרטון 6 מיליון צפיות ביוטיוב.
שרלוק ממשיכה להופיע ברחוב גרפטון, במקביל להתפתחות הקריירה שלה.
ביוגרפיה.
אלי שרלוק נולדה ב-5 באפריל 2005 בפרוור דגלאס שבעיר קורק. אמה נפטרה בהיות אלי בגיל 9. היא עזבה את בית הספר היסודי בשנת 2016 עקב חוויות של בריונות, ועברה לחינוך ביתי. באותה שנה, בגיל 11, שרלוק החלה להופיע ברחוב גרפטון, והיא ממשיכה להופיע ברחוב מדי שבוע כשלצידה אביה, מארק שרלוק, המשמש כמנהל המוזיקלי שלה, מביא אותה מדי סוף שבוע מקורק לדבלין, מצלם ומעלה את סרטוני ההופעות ליוטיוב.
קריירה.
ערוץ היוטיוב של אלי שרלוק נוצר ב-26 בדצמבר 2014, ועד סוף אוגוסט 2022 צבר הערוץ 5.56 מיליון מנויים ויותר מ-985 מיליון צפיות. בינואר 2022 הוערך שווי הערוץ ב-2.2 מיליון דולר. כמו כן, היא מפעילה ערוץ בפלטפורמת המנויים "פטריאון" . מספר העוקבים אחרי חשבון האינסטגרם שלה עמד באוגוסט 2022 על 2.2 מיליון, ואחרי דף הפייסבוק שלה עקבו באותו מועד 3.4 מיליון איש.
בשנת 2017 השתתפה שרלוק בעונה ה-12 של תוכנית המציאות "Britain's Got Talent", ועברה לסיבוב השני של התוכנית. באוגוסט באותה שנה היא הופיעה בחלק האמנותי של תחרות מלכת היופי של אירלנד, "Miss Universe Ireland". בינואר 2018 היא התארחה במופע של אלן דג'נרס, וביצעה בתוכנית גרסת כיסוי לשירה של אדל "Million Years Ago". בפברואר באותה שנה שרה שרלוק את "Perfect" של אד שירן, בתוכנית "המופע של ריי ד'אקרי" , בערוץ הטלוויזיה האירי "RTÉ One" . מיד אחר כך היא הוחתמה על ידי ראיין טדר, סולן להקת "ואן ריפאבליק", על חוזה הקלטות של חמש שנים עם חברת התקליטים "Patriot Records" שבבעלותו.
באירלנד, שרלוק קיימה הופעות חיות בבית האופרה של קורק, עיר הולדתה (דצמבר 2016), שם ביצעה בין היתר את שירו של ג'סטין ביבר, "Mistletoe", באולם "סייפרוס אווניו" בקורק (דצמבר 2018), וקונצרט בתיאטרון אולימפיה בדבלין (אפריל 2019). במהלך ביקורה בלוס אנג'לס באוקטובר-נובמבר 2019, התארחה שרלוק במופעי רחוב של הכנרת קרולינה פרוצנקו במדרחוב רחוב 3 בסנטה מוניקה, כשהן מלוות על ידי אלה פרוצנקו, אמה של קרולינה, בנגינה על פסנתר חשמלי. השתיים ביצעו בין היתר גרסאות כיסוי ל-"Hero" של אנריקה איגלסיאס, "Hello" של אדל, ו-"Let Her Go" של פסנג'ר.
בשנת 2020 ביצעה שרלוק את שיר הנושא של הסרט המונפש האירי "חג המולד של אנג'לה 2" , כשיר הסיום. בינואר 2020 היא השתתפה בקונצרט הצדקה "Channel Aid" שהתקיים באולם "אלבפילהרמוני" בהמבורג, גרמניה, ובפברואר באותה שנה הוציאה שרלוק מיני-אלבום ראשון ובו גרסת כיסוי לשיר "At Last" בעיבוד רית'ם אנד בלוז שביצעה בזמנה אטה ג'יימס. במרץ 2020 היא הצטרפה כזמרת ליווי לסיבוב הופעות של "ואן ריפאבליק" בפריז, קלן, אוטרכט, וב"לונדון פלאדיום" , לונדון. ביוני באותה שנה היא הופיעה בפרק האחרון של הסדרה החינוכית "Home School Hub" שהפיקה הטלוויזיה האירית כחלק מההתמודדות עם הסגר הכללי על בתי הספר במדינה, עקב מגפת הקורונה. בתוכנית זו ביצעה שרלוק את "Can't Stop the Feeling" של ג'סטין טימברלייק. עוד בשנת 2020, שרלוק השתתפה בקבוצת נשים אמניות בשם "נשים איריות בהרמוניה", שהקליטה גרסת כיסוי לשיר "Dreams" של הקרנבריז, כתמיכה במאבק באלימות במשפחה.
שרלוק משתפת פעולה עם מוזיקאים אחרים ברחוב גרפטון, בהם: פאביו רודריגס (שירה וגיטרה אקוסטית), ג'ון מקמאהון (תופים), וג'ייסון מקנמארה (גיטרה). מדי פעם הם מופיעים במשותף או מבצעים איתה דואטים. הביצוע עם פאביו רודריגס ל"-Billie Jean" מיולי 2020, צבר יותר מ-54 מיליון צפיות ביוטיוב. בנוסף, היא מופיעה לעיתים קרובות עם הרכב מוזיקלי בשם "The 3 Busketeers", המשמש בהופעות אלה כלהקת ליווי: רפאל זקאריאס וסקס – גיטרה, חוסה קריסטבו – גיטרה בס, והמתופף חוליו לימה. בינואר 2022 חוללה שרלוק סערה זוטה ברשתות החברתיות, כאשר הציבה ברחוב מכשיר לסליקת אשראי בצירוף בקשה מהעוברים והשבים לתת תשר בסך שלושה אירו כל אחד. אחרי שהדבר הופץ בסרטון טיקטוק, היא קיבלה גל של גינויים מצד טרולים ברשתות, שכינו אותה "חצופה" ו"מביכה", ולאלה נוספו ביקורות וטענות אחרות, על שהיא הכתיבה לקהל את הסכום, שלא כל אחד יכול לתת. לאור התגובות השליליות, שרלוק הסבירה שכל ההכנסות מתשרים מיועדות לחלוקה ללהקה, והיא לא לוקחת דבר לעצמה. שיתופי פעולה נוספים שהצליחו במיוחד: Purple Rain , דואט עם ג'סיקה דולאן, ו-Ain't No Sunshine, דואט עם סבסטיאן שוב.
פזמונאות.
בנוסף על גרסאות הכיסוי ביוטיוב, אלי שרלוק כותבת ומלחינה פזמונים מקוריים. בין אלה: "Hero" (מילולית: "גיבורה"; הפצה: 3 ביולי 2020) שעניינו ביטחון עצמי, "Locked Inside" (מילולית: "סגורה בפנים"; הפצה: 15 ביוני 2020) על תחושותיה בתקופת סגר הקורונה, "Without you" (מילולית : "בלעדיך" או "בלעדייך"; הפצה: 29 ביולי 2021), "Leave Me With a Decent Goodbye" (מילולית: "עזוב/עזבי אותי עם 'שלום' מכובד"; הפצה: 13 בספטמבר 2021), ו-"The Night Before" (מילולית: "הלילה שלפני")' ו-"Can't Breathe" (מילולית: "לא יכולה לנשום"; הפצה: 19 בספטמבר 2019), שחיברה שרלוק כתגובה למות אמה.
שמחה ליינר
שִֹמְחָה לַיינֶר (נולד ב-1989) הוא זמר, מלחין, וחזן יהודי אמריקאי.
ביוגרפיה.
ליינר נולד ב-1989 בניו יורק. למד בישיבת נר ישראל בבולטימור, ולאחר נישואיו החל ללמוד בכולל בלייקווד.
קריירה מוזיקלית.
ליינר החל להופיע בחתונות בשנת 2008.
בשנת 2014 פתח את הקריירה שלו עם הוצאת אלבומו הראשון "פתחו לי", בהפקתו של יוחי בריסקמן.
באוגוסט 2015 הוציא את אלבומו השני - "שמחה ליינר 2".
בדצמבר 2017 הוציא את אלבומו השלישי - "מרקד".
באוקטובר 2019 הוציא את אלבומו הרביעי - "כל הכבוד". את אלבומו זה הפיק ליינר בעצמו, לאחר שנפרד ממפיקו המוזיקלי יוחי בריסקמן.
ליינר השתתף במספר אלבומים של הפרויקט המוזיקלי "רילקס", בהפקתו של המוזיקאי יוחי בריקסמן, לצידו של הזמר ברוך לוין.
ב-26 במאי 2019, הוא הוציא את הסינגל - "אחד בשביל השני" המכוון כנגד נושא האלימות והבריונות כלפי חלשים.
בנובמבר 2019 הופיע ליינר בעיר אודסה שבאוקראינה, בפני הקהילה היהודית במדינה. את ליינר ליוותה תזמורת סימפונית מורחבת בניצוחו של המוזיקאי יוחי בריסקמן, ומהופעה זו הוציא אלבום DVD.
ב-11 במאי 2021 הוציא את גרסתו לשיר "חמול" (בלחנו של יוסי גרין) של הזמר שרגי גשטטנר שנהרג באסון מירון, לזכר הנספים באסון. את השיר ליוו מקהלת "זמירות".
במאי 2022 הוציא את אלבומו החמישי - "HOME". מבקר המוזיקה של האתר כיכר השבת נתנאל לייפר העניק מעורבת ביקורת לאלבום
חיים אישיים.
ליינר נשוי ללייבה (לבית הלפרט), לזוג מספר ילדים. מתגורר בשכונת תאמס ריבר בניו ג'רזי.
דיסקוגרפיה.
רילקס עם ברוך לוין
יוז'ף גריינר
יוז'ף גריינר (בהונגרית: Greiner József; זאלהסנטגרוט, 12 ביולי 1901 – ברית המועצות, 16 בינואר 1945), ובשמו הבדוי ארנה שטיינר (Steiner Ernő), היה עיתונאי, עובד מפלגה, עורך עיתון, פקיד יהודי-הונגרי. הוצא להורג בברית המועצות לאחר "משפט ראווה".
ביוגרפיה.